У складу са чланом 32. Закона о планском систему Републике Србије („Службени гласник РС“, број 30 од 20. априла 2018), а на основу члана 3. став 1. Закона о министарствима („Службени гласник РС“, број 128 од 26. октобра 2020), објављујемо почетак рада на:

**Националном програму за сузбијање сиве економије у Србији**

**за период од 2021 до 2025. године**

Влада Републике Србије је Одлуком 05 број 02-763/2021-2 од 28. јануара 2021. године („Службени гласник РС“, број број 6 од 29. јануара 2021), формирала Кooрдинaциoнo тeло зa сузбиjaње сивe eкoнoмиje, којим председава Синиша Мали, министар финансија, са задатком да координира рад органа државне управе и усмерава активности које се односе на припрему, ревизију и имплементацију Националног програма за сузбијање сиве економије, са пратећим акционим планом.

На састанку Кooрдинaциoнoг тeла зa сузбиjaње сивe eкoнoмиje, одржаном 17. фебруара 2021. године, је одлучено да се у наредном периоду почне са израдом Националног програма за сузбијање сиве економије у Србији за период од 2021 до 2025. године. Са израдом тог документа се почело на првом састанку Стручне групе, формиране са задатком да припреми нацрт тог документа, одржаном 18. маја 2021. године, па се у складу са тим почетком рада врши ова објава.

Национални програм за сузбијање сиве економије у Србији за период од 2021 до 2025. године ће се израђивати у складу са Законом о планском систему Републике Србије, уз спровођење (ex-ante) анализе ефеката и консултативног процеса у планирању мера које ће обухватити тај документ јавних политика. У консултативни процес током израде Националног програма биће укључени привреда, грађани и невладин сектор, како би се у том процесу идентификовали приоритети и мере јавних политика којима ће се утицати на сузбијање сиве економије у Србији.